***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ***

***ΕΞΟΡΜΗΣΕΙΣ-ΕΚΔΗΛΩΣΕΙΣ***

***ΣΕΠΤΕΜΒΡΙΟΣ - ΟΚΤΩΒΡΙΟΣ 2017***

**Σ Ε Π Τ Ε Μ Β Ρ Ι ΟΣ 2 0 1 7**

**1) Τρίτη, 5 Σεπτεμβρίου 2017 : Γνωριμία με τα παιδιά της Α’ τάξης στο Σχολείο**

**2) Τετάρτη, 6 Σεπτεμβρίου 2017: Γνωριμία με τα παιδιά της Α’ τάξης στο Σχολείο**

**3) Δευτέρα, 11 Σεπτεμβρίου 2017: Αρχή σχολικού έτους – Αγιασμός**

**4) Παρασκευή, 22 Σεπτεμβρίου 2017**: **Άσκηση Σεισμικής Ετοιμότητας**Αφού προηγήθηκε ενημέρωση-ευαισθητοποίηση των παιδιών για το φυσικό φαινόμενο του σεισμού μέσα από πλούσιο ψηφιακό-εποπτικό υλικό οι μαθητές στην άσκηση ετοιμότητας θα εκτελέσουν όλα όσα έχουν μάθει και θα βγουν στους χώρους καταφυγής του Α’ Αρσακείου-Τοσιτσείου Δημοτικού Εκάλης.

**5) Παρασκευή, 29 Σεπτεμβρίου 2017**   
**Ενημέρωση Γονέων**Στην έναρξη της νέας σχολικής χρονιάς οι γονείς των μαθητών του Α’ Αρσακείου-Τοσιτσείου Δημοτικού Εκάλης ενημερώνονται για τους στόχους και τον τρόπο εργασίας των μαθητών στη νέα τους τάξη. Ειδικότερα οι γονείς των μαθητών της Α’ τάξης ενημερώνονται από την Διευθύντρια για θέματα λειτουργίας του Σχολείου.

**Ο Κ Τ Ω Β Ρ Ι Ο Σ 2 0 1 7**

**1)Τρίτη 3 Οκτωβρίου 2017 – Στ’ τάξη  
Ίδρυμα Μείζονος Ελληνισμού**Την Τρίτη 3 Οκτωβρίου 2017 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Μείζονος Ελληνισμού όπου θα παρακολουθήσουν το πρόγραμμα «Ταξίδι στην προεπαναστατική Ελλάδα…η ζωή των Ελλήνων μέσα από το βλέμμα των Ευρωπαίων περιηγητών». Η αναβίωση του παρελθόντος μέσα από διάφορες πτυχές της καθημερινότητας των υπόδουλων Ελλήνων, θα δώσει ερεθίσματα στα παιδιά ώστε να δουν με νέα ματιά όσα διαδραματίζονται στη σύγχρονή τους πραγματικότητα και να αναδείξουν τη σημασία των επαφών μεταξύ διαφορετικών πολιτισμικών παραδόσεων.

**2) Τετάρτη 4 Οκτωβρίου 2017- Γ’1 τάξη  
Ενημέρωση από τη Sapt Hellas**Την Τετάρτη 4 Οκτωβρίου 2017 οι μαθητές της Γ’1 τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν πρόγραμμα ενημέρωσης από το Φιλοζωϊκό Σωματείο Sapt Hellas. H Sapt Hellas αναγνωρίζοντας την πραγματικότητα ότι οι Έλληνες στην πλειοψηφία τους δεν γνωρίζουν πώς να συμπεριφερθούν στους αδέσποτους σκύλους, κατάρτισε το Πρόγραμμα «Εκστρατεία Ενημέρωσης» για να αναστρέψει αυτήν την κατάσταση. Με γνώμονα την παιδεία των μαθητών η Sapt Hellas επισκέπτεται τα σχολεία και ευαισθητοποιεί τους μαθητές, έτσι οι μαθητές του Γ’1 με αφορμή την Παγκόσμια Ημέρα Ζώων θα παρακολουθήσουν το παραπάνω πρόγραμμα.

**3) Πέμπτη 5 Οκτωβρίου 2017- Δ’ τάξη  
Μουσείο Πειραμάτων**Την Πέμπτη 5 Οκτωβρίου 2017 οι μαθητές της Δ’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν το Μουσείο Πειραμάτων. Εκεί θα μάθουν τα πάντα για την ατμόσφαιρα μέσα από πειράματα. Χρησιμοποιώντας μετεωρολογικά όργανα, ψηφιακά, αναλογικά όργανα, ακόμα και αυτοσχέδια θα μετρήσουν την υγρασία, τη θερμοκρασία, την ατμοσφαιρική πίεση κ.α. Μέσα από δραστηριότητες και πειράματα κατανοούν τον μηχανισμό και την αιτία δημιουργίας των καιρικών φαινομένων. Γίνονται μικροί μετεωρολόγοι, οπότε μελετώντας τα μέτωπα σε ένα χάρτη πρόγνωσης σχεδιάζουν και παρουσιάζουν το δικό τους δελτίο καιρού.

**4) Τρίτη 10 Οκτωβρίου 2017-Ε’ τάξη**

**Επίσκεψη στη Ρωμαϊκή Αγορά**Την Τρίτη 10 Οκτωβρίου 2017 οι μαθητές της Ε’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν τη Ρωμαϊκή Αγορά. Θα ξεναγηθούν από την Υπηρεσία Εκπαιδευτικών Προγραμμάτων της Φιλεκπαιδευτικής Εταιρείας στο Μουσείο που στεγάζεται στη Στοά Αττάλου και στον αρχαιολογικό χώρο, όπου κατά τους ρωμαϊκούς χρόνους λειτούργησε η Αγορά.

**5) Παρασκευή 13 Οκτωβρίου 2017-Α’ τάξη  
Paradise Park**Την Παρασκευή 13 Οκτωβρίου 2017 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Πάρκο Paradise και θα παρακολουθήσουν το πρόγραμμα «Από το σταφύλι στο κρασί». Αυτό το ψυχαγωγικό πάρκο με τις ποικίλες δράσεις του, θα παρουσιάσει στους μαθητές με τρόπο βιωματικό τη διαδικασία με την οποία φτάνουμε από τον τρύγο στο μούστο και στο γλυκό κρασί.

**6) Δευτέρα 16 Οκτωβρίου 2017-Γ’1 τάξη  
Μουσείο Βαρνάβα**Τη Δευτέρα 16 Οκτωβρίου 2017 οι μαθητές της Γ’1 τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Βαρνάβα. Οι μαθητές θα ξεναγηθούν στο Μουσείο και θα γνωρίσουν παραδοσιακές στολές από όλη την Ελλάδα. Στη συνέχεια, οι μαθητές του Γ’1 με βάση ένα πλαστικό μπουκάλι θα δημιουργήσουν τη/το δική/ό τους κούκλα/ο με παραδοσιακή στολή από υφάσματα και δαντέλες.

**7) Δευτέρα 16 Οκτωβρίου 2017-Γ’2 τάξη**

**Paradise Park** Τη Δευτέρα 16 Οκτωβρίου 2017 οι μαθητές της Γ’2 τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Paradise Park και θα παρακολουθήσουν το πρόγραμμα «Διατροφή και Δημητριακά». Τα παιδιά θα μάθουν τη διαδικασία παραγωγής των δημητριακών, από τους σπόρους και το χωράφι στο τραπέζι της οικογένειας. Επίσης θα οργώσουν το χωράφι με το άλογο και το αλέτρι, θα σπείρουν τους σπόρους, θα αλωνίσουν, θα λιχνίσουν και θα μάθουν όλα τα στάδια που χρειάζονται για να φτάσουν τα δημητριακά πρωινού στο τραπέζι και το κουτάλι τους. Θα γνωρίσουν από κοντά τους καρπούς, το σιτάρι, το καλαμπόκι, το ρύζι, τη βρώμη, θα κατανοήσουν τη θέση των δημητριακών στη διατροφική πυραμίδα και τη σημασία τους για μια υγιεινή διατροφή**.**

**8) Δευτέρα, 16 Οκτωβρίου – Παρασκευή, 20 Οκτωβρίου 2017 –Όλες οι τάξεις**

**Παγκόσμια Εβδομάδα Διατροφής**

Τη Δευτέρα, 16 Οκτωβρίου 2017 είναι η Παγκόσμια Ημέρα Διατροφής και όλες οι τάξεις του Α’ Αρσακείου-Τοσιτσείου Δημοτικού Εκάλης την εβδομάδα αυτή θα πραγματοποιήσουν δράσεις με στόχο την καθιέρωση σωστών κανόνων διατροφής. Επιπρόσθετα οι Ε΄ και Στ’ τάξεις θα επισκεφθούν και θα δημιουργήσουν μια έκθεση βιβλίου με θέμα τη διατροφή.

**9) Πέμπτη 19 Οκτωβρίου 2017- Β’ τάξη  
Τροφούπολη**Την Πέμπτη 19 Οκτωβρίου 2017 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν την Τροφούπολη. Ο χώρος αυτός, έχοντας ως πρότυπο τη μεσογειακή διατροφή ευαισθητοποιεί τα παιδιά σε θέματα που αφορούν τη σημασία της υγιεινής διατροφής και τη συμβολή της στη σωστή ανάπτυξη του παιδικού οργανισμού, μέσα από μια σειρά εκπαιδευτικών και ψυχαγωγικών δραστηριοτήτων**.**

10) Πέμπτη 26 Οκτωβρίου 2017- Α’ και Β’ τάξεις

Εορτασμός 28ης Οκτωβρίου

Την Πέμπτη 26 Οκτωβρίου 2017 οι μαθητές όλων των τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν τη γιορτή της 28ης Οκτωβρίου και η Διευθύντρια θα παραδώσει τη σημαία του σχολείου στον/στην σημαιοφόρο.

**11) Σάββατο 28 Οκτωβρίου 2017- Ε’ και Στ’ τάξεις**

Το Σάββατο 28 Οκτωβρίου 2017 οι μαθητές των Ε΄ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στην παρέλαση του Αγίου Στεφάνου.